**INVESTITOR: Sveučilište u Dubrovniku**

**Branitelja Dubrovnika 29**

**20000 Dubrovnik**

**GRAĐEVINA: Kompleks studentskog doma**

**Sveučilišta u Dubrovniku**

**SADRŽAJ: Projekt unutrašnjeg uređenja sa**

**specifikacijom standardne i projektirane**

**opreme**

**2019. godina**

I OPĆI PRILOZI

TLOCRTI KATOVA / LEGENDE PROSTORA / POPIS PROSTORIJA

II SPECIFIKACIJA OPREME

A. SPECIFIKACIJA PROJEKTIRANE OPREME

A1. OPĆI UVJETI

A2. PROJEKTIRANA OPREMA - SPECIFIKACIJA

A3. PROJEKTIRANA OPREMA - SHEME I DETALJI

B. SPECIFIKACIJA TIPSKE OPREME

B1. OPĆI UVJETI

B2. TIPSKA OPREMA - SPECIFIKACIJA

B3.TIPSKA OPREMA - FOTO DOKUMENTACIJA

C. SPECIFIKACIJA AUDIO-VIZUALNIH I ELEKTRIČNIH, TE ELEKTRIČNIH UREĐAJA

C1. OPĆI UVJETI

C2. AUDIO-VIZUALNI I ELEKTRIČNI, TE ELEKTRIČNI UREĐAJI - SPECIFIKACIJA

C3. AUDIO-VIZUALNI I ELEKTRIČNI, TE ELEKTRIČNI UREĐAJI - FOTO DOKUMENTACIJA

D SPECIFIKACIJA OBVEZNE OSNOVNE POSTELJINE I OSTALIH TEKSTILNIH PROIZVODA

D1. OPĆI UVJETI

D2. OBVEZNA OSNOVNA POSTELJINA I OSTALI TEKSTILNI PROIZVODI - SPECIFIKACIJA

E. SPECIFIKACIJA OPREME SUSTAVA VIZUALNIH INFORMACIJA

E.1. OPĆI UVJETI

E.2. SUSTAV VIZUALNIH INFORMACIJA I SIGNALIZACIJE - SPECIFIKACIJA

F. SPECIFIKACIJA OPREME ZA FITNESS - TERETANU

F.1. OPĆI UVJETI

F.2. OPREMA ZA FITNESS - TERETANU - SPECIFIKACIJA

F.3. OPREMA ZA FITNESS - TERETANU - FOTO DOKUMENTACIJA

III REKAPITULACIJA

I **OPĆI PRILOZI**

**II SPECIFIKACIJA OPREME**

**A1. / PROJEKTIRANA OPREMA - OPĆI UVJETI**

Izvođač je dužan nuditi solidan i ispravan rad, na temelju shema i troškovnika, pa se neće uzeti u obzir naknadno pozivanje na eventualno nerazumijevanje ili manjkavosti opisa i nacrta. Za svaku stavku troškovnika projektirane opreme izvođač opreme mora dati zakonom propisan garantni rok za tu vrstu proizvoda. Za sve radove treba primjenjivati tehničke propise i norme. Izvedba radova treba biti prema nacrtima, općim uvjetima i opisu radova, detaljima i prema pravilima zanata. Eventualna odstupanja treba prethodno dogovoriti s nadzornim organom i projektantom za svaki pojedini slučaj.

Tolerancija mjera izvedenih radova određena su uzancama zanata, odnosno prema odluci projektanta i nadzorne službe. Sva odstupanja od dogovorenih tolerantnih mjera dužan je izvođač otkloniti o svom trošku. Uskladištenje opreme i materijala treba provesti tako da budu osigurani od vlaženja i lomova.

**U jediničnu cijenu projektirane opreme uključena je:**

- Izrada radioničkih nacrta i prijedlog načina ugradbe od strane izvođača radova, te davanje na uvid i odobrenje projektantu koji mora pismeno odobriti izvedbu i ugradbu istog.

- nabava i ugradba kvalitetnog materijala za izradu stavki koji mora biti u skladu s propisima HRN-a ili jednakovrijedno, a oni za koje ne postoje moraju posjedovati ateste od odgovarajućih ustanova da odgovaraju predviđenoj namjeni. STOLARIJA – Drvne ploče i plemeniti furniri trebaju zadovoljiti visoke kriterije u pogledu čvrstoće, izdržljivosti i estetskog izgleda površine. Obrada drvnih ploča lakom i furniranih drvnih ploča treba biti izvedena s ekološki prihvatljivim materijalima, dobre kemijske i mehaničke otpornosti. Materijal treba biti prikladana za redovito higijensko održavanje. Furnirane drvne ploče za unutarnju upotrebu prema HRN EN 314-2 ili jednakovrijedno, trebaju biti obostrano oplemenjene plemenitim furnirom. Izgled površine lica ploče dozvoljava manji broj kvržica i djelomičnu diskoloraciju s malim kontrastima te bez proizvodnih grešaka. Naličje furnirane drvne ploče dozvoljava veći broj kvrga, djelomičnu diskoloraciju i manje proizvodne greške prema HRN EN 635: lice u klasi I, naličje u klasi II ili jednakovrijedno.

- BRAVARIJA – Svi metalni dijelovi stavki trebaju zadovoljiti visoke kriterije u pogledu stabilnosti, čvrstoće, izdržljivosti, trajnosti i estetskog izgleda površine. Potrebno je primjenjivati odgovarajuće stopice, čepove i maske na mjestima vidljivog završetka cijevi (kvadratni čelici vruće valjani HRN C.B.3.025 ili jednakovrijedno, plosni čelici vruće valjani HRN C.B. 3. 025 ili jednakovrijedno, čelični ravnokraki ugaonici sa zaobljenim rubovima vruće valjani HRN C.B. 3. 101 ili jednakovrijedno; Vučeni čelici tehnički propisi za izradu i isporuku HRN C.B. 3. 402 ili jednakovrijedno, čelični lim HRN C.B. 4. 011-017 ili jednakovrijedno, HRN C.B. 4. 030 ili jednakovrijedno, HRN C.B. 4. 110 – 113 ili jednakovrijedno).

- prvoklasna izrada u radionici sa svim potrebnim priborom i sredstvima (prema detaljima, stavkama i opisima), te dostava na gradilište. Sigurnosni zahtijevi, stabilnost i čvrstoća gotovih stavki, te čvrstoća i izdržljivost njihovih pokretnih dijelova trebaju biti usklađeni s propisima HRN-a (HRN EN 14073-2 ili jednakovrijedno, HRN EN 14073-3 ili jednakovrijedno, HRN EN 14074 ili jednakovrijedno itd.).

- sav unutarnji (horizontalni i vertikalni) i vanjski transport do mjesta ugradbe,

- kompletna montaža i ugradba na gradilištu sa dotjerivanjem do besprijekornog funkcioniranja svih pojedinih dijelova

- izrada prototipa, ukoliko se radi o elementima koji treba da se izvedu u većem broju,

- postava i skidanje eventualno potrebne radne skele,

- završna obrada svih drvenih elemenata kako je u pojedinoj stavci označeno,

- zaštita antikorozivnim sredstvima ili pocinčavanje, te ličenje ili plastificiranje u tonu i boji po izboru projektanta prema propisima HRN-a ili jednakovrijedno svih metalnih elemenata i veznih sredstava koja se ugrađuju na stolarskim ili uz stolarske elemente,

- nabava okova po izboru projektanta, koji mora biti prvoklasan i osigurati besprijekorno funkcioniranje pojedinog elementa, bez obzira da li je u pojedinim stavkama shema posebno sve iskazano,

- sva potrebna bušenja za pričvršćenje u zid, strop ili pod izvesti pažljivo, u suprotnom treba eventualna oštećenja popraviti na način da se uredi cijela ploha

- čišćenje objekta nakon dopreme i ugradbe opreme,

- troškovi zaštite na radu

**Mjere pozicija za ugradbu stavki obavezno kontrolirati u naravi prije izvedbe projektirane opreme. U slučaju promjene obavijestiti projektanta ili nadzorni organ te u dogovoru s njim naći rješenje. U suprotnom je nastala odstupanja od projekta izvođač dužan otkloniti o svom trošku.**

**B1. / TIPSKA OPREMA - OPĆI UVJETI**

Izvođač je dužan na temelju troškovnika nuditi ispravnu tipsku opremu visoke kvalitete usklađenu sa standardima (HRN ili jednakovrijedno) ili potvrđenu atestima od odgovarajućih ustanova, pa se neće uzeti u obzir naknadno pozivanje na eventualno nerazumijevanje ili manjkavosti opisa. Sva tipska oprema treba biti sigurna u upotrebi, ergonomski dizajnirana te prilagođena korisnicima u smislu namjene i funkcije. Svi rubovi trebaju biti fino obrađeni, okovi upušteni ili skriveni, konstrukcija izrazito čvrsta, lagana i stabilna, završna površinska obrada ekološki prihvatljiva i dobre mehaničke i kemijske otpornosti.

Za svaku stavku troškovnika tipske opreme izvođač opreme mora dati garantni list sa zakonom propisanim garantnim rokom za tu vrstu proizvoda.

Ugradba tipske opreme treba biti prema nacrtima, opisu radova, detaljima i prema pravilima zanata. Eventualna

odstupanja treba prethodno dogovoriti s nadzornim organom i projektantom za svaki pojedini slučaj.

Uskladištenje tipske opreme treba provesti tako da bude osigurani od vlaženja i mehaničkih oštećenja.

**U jediničnu cijenu tipske opreme uključena je:**

- dobava kvalitetnih proizvoda koji moraju biti u skladu s propisima HRN-a ili jednakovrijedno, a oni za koje ne postoje moraju posjedovati ateste od odgovarajućih ustanova da odgovaraju predviđenoj namjeni.

- za svu opremu kojoj nije određena boja, bajcevi, furniri, plastifikacija metala, tkanina, itd, potrebno je konzultirati, projektanta koji mora izvršiti odabir i pismeno ga odobriti.

- dostava na gradilište,

- sav unutarnji (horizontalni i vertikalni) i vanjski transport do mjesta ugradbe,

- prijedlog položaja i način ugradbe stavki (kod kojih to opisom nije definirano) od strane izvođača radova, te davanje na uvid i odobrenje projektantu koji mora pismeno odobriti izvedbu i ugradbu istog.

- kompletna montaža i ugradba na gradilištu sa svim potrebnim priborom, spojnim sredstvima i okovom, te

dotjerivanjem do besprijekornog funkcioniranja svih pojedinih dijelova,

- sva potrebna bušenja za pričvršćenje u zid, strop ili pod izvesti pažljivo, u suprotnom treba eventualna oštećenja popraviti na način da se uredi cijela ploha.

- čišćenje objekta nakon dopreme i ugradbe opreme,

- troškovi zaštite na radu

**Mjere pozicija za ugradbu stavki obavezno kontrolirati u naravi prije dobave tipske opreme. U slučaju promjene obavijestiti projektanta ili nadzorni organ te u dogovoru s njim naći rješenje. U suprotnom je nastala odstupanja od projekta izvođač dužan otkloniti o svom trošku.**